Viedenské metro

80px|left
thumb|U2 stanica ''Rathaus''
[thumb|U1 pri [UNO-City]]
thumb|Stanica ''Volkstheater''
thumb|Viedenské metro čiastočne využíva staré trate mestskej dráhy, ako napríklad tu pri Hietzingu

**Viedenské metro** (), otvorené roku 1976, je metro (podzemná železnica) vo Viedni, ktoré sčasti vzniklo z Viedenskej mestskej dráhy (postavenej v 19. storočí ešte v čase cisárstva) a ktoré prevádzkuje dopravná spoločnosť Wiener Linien GmbH & Co KG, tvoriaca súčasť akciovej spoločnosti Wiener Holding AG. Väčšinovým vlastníkom Wiener Holding AG je mesto Viedeň. Viedenské metro – a všeobecne „MHD vo Viedni“ – vyhralo tretie miesto v poskytovanej kvalite cestovania a podľa prieskumov spokojnosti cestujúcich skončilo ako najlepšie na svete (z 2000 opýtaných 98 % odpovedalo, že sú spokojní; prieskum sa uskutočnil na jar roku 2011). Maximálna rýchlosť je 80 km/h. Priemerný ranný interval je 2 – 3 minúty, obedňajší 4 – 6 minút, poobedňajší 2 – 4 minúty, večerný 4 – 6 minút, po 21.00 premávajú všetky linky v 8-minútovom intervale. Viedenské metro využíva najmodernejšie bezpečnostné systémy, ako napr. systém elektronickej kontroly maximálnej povolenej rýchlosti, a vzdialenosti najbližšieho vlaku (t. j. pokiaľ vlak prekročí max. povolenú rýchlosť alebo sa približuje na max. povolenú vzdialenosť od druhej súpravy, vlak automaticky v bezpečnej vzdialenosti vodiča upozorní, pri nezareagovaní sám zabrzdí).

## Sieť metra
V súčasnosti sieť pozostáva z piatich liniek metra, má dĺžku 83,1 km a 109 staníc. Premáva od 5.00 do približne 0.30. Cez deň metro jazdí v 2- až 5-minútových odstupoch, po 20. hodine každých 7 – 8 minút. Cez víkendy od piatka do nedele do 0.30 hod. metro premáva nepretržite v 15-minútových intervaloch, s dvoma policajtmi a 3 dispečermi v jednej súprave a na stanici.

Každá linka metra má vlastnú charakteristickú farbu, v ktorej sú vybudované aj mnohé jej stanice.

Metro sa neustále rýchlym tempom ďalej rozširuje. Momentálne sa plánuje výstavba línie U5 a „prestavba“ línie U2. Línia U5 pôjde po terajšej trase línie U2 zo stanice Karlsplatz až po stanicu Rathaus, kde bude pokračovať po svojej novovybudovanej trase na konečnú Frankplatz – Altes AKH. Línia U2 bude po stanicu Rathaus nezmenená, odtiaľto pôjde ďalej cez stanice Neubaugasse, Pilgramgasse, Reinprechtsdorfer Straße až na konečnú Matzleinsdorfer Platz. Začiatok výstavby je naplánovaný na rok 2018.  

Na sieť metra úzko nadväzuje viedenská rýchlodráha (Schnellbahn, S-Bahn).

### Trate

Schéma línií metra|thumb

## Fotogaléria

File:U-bahn-wien.jpg|Znak viedenského metra
File:Innenraum U-Bahn Wien Typ V.JPG|Interiér vlaku typu V
File:Innenraum U-Bahn Wien Typ U.JPG|Interiér vlaku typu U
File:Vienna U-Bahn U1.jpg|Vlak na linke U1 na stanici *Kagran*
File:U2 Stadion.JPG|Vlak na linke U2 na stanici *Stadion*
File:Längenfeldgasse 5.JPG|Vlak linky U6 na stanici *Längenfeldgasse*
File:U6 Spittelau3.JPG|Vlaky linky U6 na stanici *Spittelau*
File:U4 Heiligenstadt 4.JPG|Vlaky linky U4 na stanici *Heiligenstadt*
File:Network Vienna U-Bahn.JPG|Sieť (Netzplan) viedenského metra nad dverami vo vlaku, 2008
File:Donauinsel timetable.JPG|Harmonogram linky U1 na stanici *Donauinsel*
File:Map of Vienna city centre.JPG|Mapa centra Viedne na nástupištiach metra
File:Karlsplatz stations behind rail.JPG|Zoznam staníc linky U1 (tabuľa za koľajiskom)


## Pozri aj
* Viedenská rýchlodráha

## Iné projekty
.

## Externé odkazy
* Wiener Linien – oficiálna stránka
* The Vienna Metro System – neoficiálna stránka

Kategória:Metrá
Kategória:Doprava vo Viedni